Atsižvelgiant į tai, kas išdėstyta Komisija 2019 m. rugsėjo 18 d. pranešimu paprašė Stasio Skalausko pateikti paaiškinimą. S. Skalauskas paaiškinimą Komisijai pateikė 2019 m. rugsėjo 23 d.

### Stasio Skalausko paaiškinimas

Stasys Skalauskas paaiškinime nurodo, kad ,,Visuomenės informavimo priemonėse skelbiama informacija yra iš dalies neteisinga, kadangi naminukės gaminimo nevykdžiau. <...>. Pripažįstu Lietuvos Respublikos įstatymą pažeidžiau, bet rinkėjų interesų ne. Žmogaus neužmušiau, nieko nepavogiau, įsigijau naminukės asmeninėms reikmėms. Detalesnę informaciją pateiksiu Etikos komisijos posėdyje žodžiu.'. Komisijos 2019 m. spalio 2 d. posėd yje S. Skalauskas išsamiai išdėstė ir patikslino Komisijai pateiktame paaiškinime nurodomas aplinkybes bei atsakė į Komisijos narių klausimus.

### Teisinis veiklos vertinimas ir motyvai

Kodekso 4 straipsnyje įtvirtinti valstybės politikų elgesio principai, kuriais valstybės politikas turi vadovautis viešajame gyvenime: 1) pagarba žmogui ir valstybei; 2) teisingumas; 3) sąžiningumas; 4) skaidrumas ir viešumas; 5) padorumas; 6) pavyzdingumas; 7) nesavanaudiškumas; 8) nešališkumas; 9) atsakomybė. Minėto straipsnio 1 pastraipos: 1 punkte nurodyta pagarbos žmogui ir valstybei principo sąvoka - laikosi žmogaus teisių ir laisvių ir jas užtikrina, vadovaujasi Lietuvos Respublikos Konstitucija ir teise, didinti pasitikėjimą valstybe ir jos institucijomis; 5 punkte nurodyta padorumo principo sąvoka - elgiasi deramai pagal einamas pareigas, vengia situacijų, kai politiko elgesys kenktų jo ar institucijos, kurioje jis eina pareigas, reputacijai ir autoritetui, vengia nesąžiningų pranašumo siekimo būdų, gautą oficialią informaciją naudoja tik pareigoms atlikti ir nesipelno iš jos; 6 punkte nurodyta pavyzdingumo principo sąvoka - deramai elgiasi visuomenėje, laikosi visuotinai pripažįstamų dorovės, moralės ir etikos normų ; 9 punkte nurodyta atsakingumo principo sąvoka - atsako už savo elgesį viešąjame gyvenime, priimamus sprendimus ir atsako už juops visuomenei. Valstybės politikas atsako už savo elgesį viešajame gyvenime (Kodekso 4 straipsnio 1 pastraipos 9 punktas). Kodekso 2 straipsnio 8 dalyje apibrėžta viešojo gyvenimo sąvoka - valstybės politikos politinėje veikla, taip pat valstybės politiko elgesys, nesusijęs su jo privačiu gyvenimu. Komisija, vadovaudamasi Lietuvos Respublikos politikų elgesio kodekso 4 straipsnio 1 pastraipos 1, 5 ir 6 punktais, Šilalės rajono savivaldybės Etikos komisijos darbo reglamento, patvirtinto Šilalės rajono savivaldybės tarybos 2011 m. birželio 30 d. sprendimu Nr. T1 - 190 ,,Dėl Šilalės rajono savivaldybės Etikos komisijos darbo reglamento tvirtinimo', 21.3 papunkčiu, n u s p r e n d ė:

- 1. Šilalės rajono savivaldybės tarybos narys Stasys Skalauskas pažeidė Lietuvos Respublikos valstybės politikų elgesio kodekso 4 straipsnyje įtvirtintus valstybės politikų elgesio principus - pagarbos žmogui ir valstybei, padorumo, atsakomybės ir pavyzdingumo.
- 2. Apie priimtą sprendimą informuoti Savivaldybės tarybos narį Stasį Skalauską.
- 3. Sprendimo kopiją pateikti Vyriausiajai tarnybinės etikos komisijai.
- 4. Sprendimą paskelbti Savivaldybės interneto svetainėje www.silale.lt.
- Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo sprendimo paskelbimo arba jo įteikimo valstybės politikui , dėl kurio yra priimtas sprendimas, dienos.

Komisijos pirmininkė Loreta Kalnikaitė